**Atbildes uz uzdotajiem jautājumiem par**

**Emisijas kvotu izsolīšanas instrumenta finansēto projektu atklāta konkursu**

**“Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā”**

*Lietotie saīsinājumi:*

|  |  |
| --- | --- |
| **ES** | Eiropas Savienība |
| **VARAM** | Vides aizsardzības un reģionālās attīstības ministrija |
| **Fonds** | Sabiedrība ar ierobežotu atbildību “Vides investīciju fonds” |
| **EKII** | Emisijas kvotu izsolīšanas instruments (turpmāk tekstā arī – finanšu instruments) |
| **MK** | Ministru kabinets |
| **MK noteikumi Nr. 454** | Ministru kabineta 2022. gada 14. jūlija noteikumi Nr .454 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums”. <http://likumi.lv/ta/id/334008>  |
| **CO2** | Oglekļa dioksīds |
| **N/A** | Nav attiecināms |

| **Nr.p.k.** | **Jautājums** | **Atbilde** |
| --- | --- | --- |
| 1. | Noteikumu 11. punktā ir norādīts, ka Projekta iesniedzējs nevar pretendēt uz finanšu instrumenta finansējumu konkursa ietvaros, ja: (...) 11.2. projekta iesniegumā plānotās attiecināmās izmaksas tiek vai ir tikušas finansētas citu finansējuma programmu vai individuālā atbalsta projektu ietvaros no citiem finanšu instrumentiem, tai skaitā no Eiropas Savienības, ārvalstu finanšu palīdzības vai nacionālā publiskā finansējuma līdzekļiem. Sakiet, lūdzu, vai šim ierobežojumam ir kāds laika termiņš? Piemēram, ES fondu līdzfinansēts projekts, kura ietvaros daudzus gadus atpakaļ tikusi ierīkota apgaismojuma infrastruktūra un kuram beidzies uzraudzības periods, vai šādā infrastruktūrā var īstenot EKII projektu? | MK noteikumu Nr. 454 11.2. apakšpunkts nosaka tikai, ka projekta iesniedzējs nevar pretendēt uz EKII finansējumu, ja projekta iesniegumā **plānotās attiecināmās izmaksas** tiek vai ir tikušas finansētas citu finansējuma programmu vai individuālā atbalsta projektu ietvaros no citiem finanšu instrumentiem. Papildus ieguldījumi ar ES fondu līdzfinansējumu ierīkotā apgaismojuma infrastruktūra ir attiecināmas izmaksas, vienlaikus aicinām pārliecināties vai netiek pārkāpti iepriekš noslēgtie līgumi par ES fondu līdzfinansējuma saņemšanu. |
| 2. | Vai pareizi saprotu, ja apgaismojuma infrastruktūra ir pašvaldības iestādes bilancē, tad projekta iesniedzējs nevar būt pašvaldība, bet projekta iesniegums jāsniedz pašai iestādei? | Ja pašvaldībā ir pieņemts lēmums, ka turpmāk apgaismojuma infrastruktūru uzskaitīs tieši pašvaldības bilancē un pašvaldības iestādei netiks deleģētas vairāk funkcijas par publisko apgaismojumu, tad projekta iesniegumu var iesniegt arī pašvaldība. |
| 3. | MK noteikumu Nr. 454 30.3. punkta apakšpunktos norādīts, kas tiek ietverts tehniskajā raksturojumā (tajā skaitā katras ielas vai publiskās teritorijas apraksts).Savukārt, vadlīnijās projektu iesniedzējiem ir norādīts, ka projekta tehniskajam raksturojumam nepieciešams pievienot ģeogrāfiski piesaistītu teritorijas rasējumu (vismaz mērogā 1:1000).Lūgums sniegts skaidrojumu, vai tiešām jāpievieno arī ģeogrāfiski piesaistītu teritorijas rasējumu (vismaz mērogā 1:1000), kurā norādīti izvietojamie gaismekļi, to stiprinājumi augstumi, savstarpējie attālumi, jaudas un tipi, balstu augstums un attālums starp balstiem, tos savienojošās kabeļu līnijas un cita raksturojošā informācija. Pievienotajam kartogrāfiskajam materiālam jeb profila shēmai jānodrošina iespēja novērtēt plānoto projekta aktivitāšu ģeogrāfisko novietojumu projekta teritorijā, tāpēc ieteicams norādīt un iekļaut ielu, laukumu nosaukumus, ja iespējams arī māju nosaukumus, Nr, ﻿﻿kā norādīts vadlīnijās. | Norādām, ka iesniedzot aprakstu tajā par katru ielu vai publiskās teritoriju, kurā paredzēts īstenot projektu, būtu jānorāda ielu vai teritoriju platumu, brauktuvju skaits, **ielu apgaismojuma balstu attālums no brauktuves**, ietves platums abās ielas pusēs, zaļās zonas platums abās ielas puses, **gaismekļu augstums virs zemes**, **konsoles tipi un parametri**, **attālumi starp esošajiem balstiem**, **trošu izvietojumi un garumi**, **gaismekļu stiprinājumi ēku sienās, to augstumi un savstarpējie attālumi**. Uzskatāmāk un vienkāršāk minēto informāciju ir sagatavot grafiskā veidā, taču arī iesniedzot tikai aprakstu tas tiks uzskatīts par atbilstību.  |
| 4. | MK noteikumos Nr.454 nekas nav minēts par informatīvajiem stendiem un plāksnēm, taču Emisijas kvotu izsolīšanas instrumenta simbolika un tās lietošanas noteikumos minēts, ka “Projekta īstenošanas vietā līdz ar projekta īstenošanas uzsākšanu jāizvieto informācijas stends vai ekspozīcija, un tā eksponējama visu projekta īstenošanas laiku. Pēc projekta pabeigšanas informācijas stends vai ekspozīcija nomaināmi pret pastāvīgu informatīvo plāksni”. Attiecīgi jautājumi:1) Vai stendu un plākšņu izvietošana šī projektu konkursa ietvaros ir obligāta publicitātes prasība?2) Vai stendu un plākšņu izvietošana ir uzskatāma par MK noteikumu Nr. 454 apakšpunktos 57.2 un 57.3. minētajiem pasākumiem, kuros informē sabiedrību par projekta aktivitātēm un rezultātiem? 3) Ņemot vērā, ka projekta rezultātā gaismekļu nomaiņa plānota vairākās ielās viena projekta ietvaros, vai stendi un plāksnes izvietojamas katrā ielā, kurā īsteno projektu? | Stends vai ekspozīcija **nav obligātā publicitātes prasība**. Obligātie projekta publicitātes pasākumi ir uzskaitīti MK noteikumu Nr.454 77. pantā.Stendu un plākšņu izvietošana būtu uzskatāma par MK noteikumu Nr. 454 apakšpunktā 57.4 minēto pasākumu un to skaitu un apjomu finansējuma saņēmējs veic pēc saviem ieskatiem.Vienlaikus stends vai plāksne var kalpot kā palīgmateriāls pasākumā, kur finansējuma saņēmējs informē par projekta aktivitātēm un rezultātiem. |
| 5. | Vēlos precizēt vai obligāta prasība ir sagatavot ielu apgaismojuma simulāciju un aprēķinus DIALUX programmā? | Nav obligātas prasības un var izmantot alternatīvus risinājums, lai izpildītu MK noteikumu 454 19. punkta prasības, kas nosaka, ka “*Nomainītajiem gaismekļiem jānodrošina minimālās apgaismojuma prasības atbilstoši vietas apgaismojuma klasei, kas norādīta šo noteikumu ​1. pielikuma 6. punktā un atbilst Latvijas Republikas būvnormatīvu un standartu prasībām par ielu un ceļu apgaismojumu*” un DIALUX aprēķins ir viens no dokumentiem, kas to pamatotu. |
| 6. | Novada pašvaldība, gatavojot projekta pieteikumu, ir paredzējusi, ka tiks nomainīta lielākā daļa ielu apgaismes ķermeņu un izlases veidā (bojātie) apgaismes balsti, savukārt apgaismes tīkla kabeļi tiks saglabāti esošie. Vai ir nepieciešams izstrādāt katras ielas vai publiskās teritorijas profila shēmas, ja attālumus starp esošajiem balstiem var redzēt ģeogrāfiski piesaistītos ielu topogrāfijas plānos, noteiktā mērogā 1:1000, turklāt to savstarpējie attālumi paliek iepriekšējie, gaismekļu stiprinājumi trosēs, vai ēku sienās netiks izmantoti, savukārt pārējo, tehnisko informāciju ir iespējams detalizēti ietvert aprakstošā daļā? | Ja informācija ir redzama citos dokumentos, tad **nav nepieciešams** izstrādāt katras ielas vai publiskās teritorijas profila shēmas un tehnisko informāciju var detalizēti aprakstīt aprakstošā daļā. |
| 7. | MK noteikuma Nr.454 9.punkta "Konkursa ietvaros projekta iesniedzējs var iesniegt ne vairāk kā trīs projekta iesniegumus par attiecīgās administratīvās teritorijas dažādām apdzīvotām vietām" nosacījumu. Vai konkursā var pieteikties ar vienu projektu uz vienu vietu vai vienā projektā var būt vairākas vietas? | MK noteikumi 454 nenosaka īpašus nosacījumus par vairāku projektu iesniegšanu. Iesniedzot vairākus projektus vienlaicīgi nevar tajos dublēties aktivitātes. Par vienu apdzīvoto vietu var iesniegt vairākus projektus un arī vienā projektā var būt iekļautas vairākas apdzīvotās vietas.Iesakām apsvērt projektus grupēt pēc teritoriālā principa vai pēc projekta gatavības pakāpes, lai saņemtu maksimālo punktu skaitu kvalitātes vērtēšanas kritērijos.  |
| 8. | Vai ielu aprakstos mums ir arī jāpiemin tos gaismekļus, kurus mēs neiekļaujam projektā? Piemēram, mums ir ielas, kur gaismekļi ir tikai daļēji modernizēti (atsevišķi ietvju posmi un pie gājēju pārējām) un pārējie visi ielas gaismekļi ir vecie, kurus mēs tad gribam iekļaut šajā projektā. Vai mums ielas aprakstā ignorēt šos dažus modernizētos gaismekļus? | Lai izvērtētu apgaismojuma prasības atbilstoši vietas apgaismojuma klasei ir jāiekļauj visi gaismekļi katrā posmā un gaismekļi, kas netiek iekļauti projektā ir īpaši jāizdala. Pieļaujams ir neiekļaut gaismekļus vietās, kur tie neietekmētu apgaismojuma klases aprēķinus. |
| 9. | Seminārā izskanēja piebilde, ka konkursa ietvaros pēc projekta pabeigšanas var neizvietot informatīvo plāksni, kaut to paredz 08.11.2018. Rīkojums Nr. 284 “Emisijas kvotu izsolīšanas instrumenta simbolika un tās lietošanas noteikumi” 4. punkts. Vai tiešām varam šo punktu neievērot (tas pats attiecas arī par informācijas stenda uzstādīšanu pirms projekta īstenošanas)?Vai varam neparedzēt šādas aktivitātes: stenda un plāksnes uzstādīšanu? | MK noteikumi 454 neparedz šādu prasību, tāpēc varat neparedzēt stenda un plāksnes uzstādīšanas aktivitātes. |
| 10. | MK noteikumi 454 57.2. un 57.3. apakšpunkti – vai varam uzskatīt, ka pasākums sabiedrības informēšanai par projekta aktivitātēm un rezultātiem tiek organizēts publicējot rakstu vietējā laikrakstā? Vai tomēr jābūt kādam semināram? | Publikācijas laikrakstos vai tīmekļa vietnē netiek uzskatīts par pasākumu.  |
| 11. | Vai pašvaldība var iesniegt projektu, ja pašvaldībā ir arī pašvaldības aģentūra, kas apsaimnieko ielu apgaismojumu? Apmaksu par apgaismojumu tāpat veic pašvaldība. Reāli pašvaldības aģentūra tāpat ir ANP pakļautībā un projektu īstenošanu nodrošina ANP Plānošanas un attīstības nodaļa. | MK noteikumu Nr. 454 10. punkts nosaka, ka projekta pieteikumu var iesniegt, ja tā bilancē ir apgaismojuma infrastruktūra. Infrastruktūras apsaimniekošanu un uzturēšanu var nodrošināt trešā puse. |
| 12. | Seminārā tika minēt, ka tiks vērtēta projektu gatavība – bet par to jau netiek piešķirti punkti un ņemot vērā to, ka šoreiz projektu īstenošanas termiņš ir 24 mēneši, ir pilnīgi pietiekams laiks lai veiktu gan atbilstošus iepirkumus, kad tiks apstiprināts projekts, gan nepieciešamības gadījumā izstrādāta tehniskā dokumentācija, ja ir nepieciešams. Vai tomēr tiks ņemts vērā vai jau ir izsludināts iepirkums? | Seminārā tika norādīts, ka sekmīgu projektu nosaka augsta gatavības pakāpe uz projekta iesnieguma datuma ņemot vērā globālās izmaiņas un inflāciju. Papildus punkti pie vērtēšanas par to netiks piešķirti. |
| 13. | Kā tieši tiks vērtēta un mērīta neattiecināmo izmaksu ietekme uz CO2? | Oglekļa dioksīda emisiju samazinājumu aprēķina tikai par projektā attiecināmajām izmaksām. |
| 14. | Ja projekta iesniedzējs ir pašvaldības iestāde (kuras bilancē ir apgaismojuma infrastruktūra), bet finansējumu projektam nodrošinās pašvaldība, un ir pašvaldības domes lēmums, kurā minēts par finansējuma apmēriem (līdzfinansējums, priekšfinansējums, EKII finansējums), kā arī to, ka pašvaldības iestāde tiek pilnvarota iesniegt projekta pieteikumu, kā arī parakstīt citu ar projektu saistīto dokumentāciju, vai šāds lēmums atbildīs MK noteikumu Nr.454 30.1. apakšpunktam? | Projekta iesniedzējam ir jāiesniedz MK noteikumu Nr. 454 30.1. apakšpunktā minētais lēmums, kam papildus var pievienot pašvaldības domes lēmumu par finansējuma nodrošināšanu. |
| 15. | Vai esošo apgaismojuma sistēmas elementu pārbūve ietver arī, piem., balstu pārvietošanu un arī kāda jauna izbūvi esošajā sistēmā, jo esošā sistēma ir izbūvēta neatbilstoši prasībām?  | MK noteikumu Nr. 454 20.4. apakšpunkts nenosaka papildu prasības, taču vēršam uzmanību, ka esošās apgaismojuma infrastruktūras elementu nomaiņas vai pārbūves izmaksas pasliktinās projekta rezultātus, jo neveicinās CO2 samazinājumu |
| 16. | Vai pie projekta dokumentācijas ir jāpievieno arī projekta tehniskā raksturojuma izstrādātāja sertifikāts un, ja jā tad tieši kāds? | Nē, nav jāpievieno. |
| 17. | Vai kādā projekta realizācijas posmā būs nepieciešami arī vēsturiskie grāmatvedības dati, t.i., par laiku līdz pārbūvei. Piemēram, mums ir viena apdzīvotā vieta, kur izmaksas ir mazas, jo apgaismojumu vasaras periodā vispār izslēdz, bet ziemas periodā tikai uz dažām stundām ieslēdz? | Iesniedzot projektu projekta tehniskajā raksturojumā ir jānorāda elektroenerģijas patēriņš pirms projekta īstenošanas. Norādām, ka saskaņā ar MK noteikumu Nr. 454 86. punktu glabā dokumentus vismaz 10 gadus no dienas, kad beidzies projekta rezultātu monitoringa periods. |
| 18. | Vai ir paredzēta vēl kāda kārta šai aktivitātei un, ja jā, tad kad? | Šobrīd nav informācijas par papildus kārtu. |
| 19. | Ja uz projekta iesnieguma iesniegšanas brīdi vēl nav izsludināts iepirkums, vai pareizi saprotam, ka jāveic tirgus izpēte? Vai ir noteikts minimālais skaits, cik tirgus izpētes dalībnieki jāaptaujā?Projekta veidlapās tiks norādīta informācija, balstoties uz tirgus izpētes datiem. Projekta apstiprināšanas gadījumā tiks izsludināts iepirkums. Kas notiek ar projektā paredzētajiem rādītājiem, ja, piemēram, iepirkuma uzvarētājs piedāvā jaudīgākus gaismekļus nekā tirgus izpētes pretendenti, un plānotie rādītāji būs labāki kā projektā veidlapā ierakstītie (vai otrādi)? Tāpat par līdzfinansējuma un EKII finansējuma apmēru - uz tirgus izpētes pamata tā summa var sanāk viena, bet veicot iepirkumu, cita. Abi iepriekšminētie punkti ietekmē arī rādītāju - attiecība starp CO2 emisiju samazinājumu gadā un projektam pieprasīto finanšu instrumenta finansējumu. | Nav noteiktas prasības par tirgus izpēti, vienlaikus norādām, ka lai sagatavotu projekta pieteikumu ir jāzina indikatīvās iekārtu cenas. Ja projekta pieteikumā būs norādītas mazākas izmaksas nekā būs nepieciešamas faktiski, tad projekta sadārdzinājums būs jāsedz no projekta iesniedzēja līdzekļiem.Izsludinot iepirkumu ir jānorāda tehniskie parametri gaismekļiem – ja tiek iesniegts piedāvājums, kurā ir norādīti jaudīgāki vai mazāk jaudīgi gaismekļi, tad tāds pieteikumus būtu noraidāms, kā neatbilstošs iepirkuma nolikumam. Papildus norādām, ka ja iepirkumā pretendents piedāvā energo efektīvākus gaismekļus (ar mazāku jaudu tiek sasniegts tas pats vai lielāks Lumenu (lm) rādītājs), tad tā būtu uzskatāma par atbilstību, pie nosacījuma, ja gaismekļi atbilst pārējām iepirkuma specifikācijā minētajām prasībām. Ieteikums ir iepirkuma specifikācijā norādīt pieļaujamās robežas, piemēram, gaismekļa kopējā elektriskā patērējamā jauda ne vairāk kā 50W; gaismekļa efektivitāte ne mazāka kā 137 Lm/W; kopējā lūmenu plūsma ne mazāka kā 6000 Lm.Kvalitātes kritērijus nosaka balstoties uz projekta pieteikumā norādītās informācijas un netiek pārrēķināts projekta īstenošanas laikā. |
| 20. | Projekta veidlapas 2.11. sadaļā Projekta īstenošanas vieta noteikts, ka jānorāda projekta īstenošanas vietas atbilstība pašvaldības publiskajai teritorijai (pamatojums, pievienotie dokumenti (to nosaukums, numurs u. c. apliecinoša informācija)). Lūdzu skaidrot, vai pietiek tikai ar norādi, ka tā ir publiska teritorija – iela? | Jā – pietiek. |
| 21. | Atbilstoši MK noteikumu Nr. 454 pielikumā dotajai informācijai, ja esošajā situācijā projektā paredzētajiem ielu posmiem nav iespējams veikt elektroenerģijas patēriņu mērījumus atsevišķam gaismeklim vai līnijai, tad 4.punktā norādīts, ka elektroenerģijas patēriņu var aprēķināt pēc formulas: E(s) = Pnom(s) × t × 10–6Šajā formulā noteikts, ka jāizmanto gaismekļu nominālā jauda, t.i., ir 100%. Taču situācijā pirms projekta ieviešanas esošais ielu apgaismojums ir aprīkots ar vadības sistēmu un jauda gaismekļiem tiek samazināta. Lūdzu sniegt skaidrojumu, kādu formulu izmantot CO2 samazinājuma aprēķināšanai, ja esošie gaismekļi pirms projekta realizācijas ir aprīkoti ar vadības sistēmu un tiek samazināta to jauda, bet nav iespējams veikt elektroenerģijas patēriņu mērījumus atsevišķiem gaismekļiem vai līnijai. | Aprēķinos varat norādīt samazināto gaismekļu jaudu, ja to ir iespējams noteikt, un tā netiks uzskatīta par neatbilstību. |
| 22. | Ņemot vērā, ka apdzīvotajā vietā netiek mainīts viss apgaismojums, bet tikai atsevišķas līnijas vai posmi, vai tikai atsevišķi gaismekļi, vai pēc projekta realizācijas patērētās elektrības aprēķiniem arī varēs izmantot formulu: E(s) = Pnom(s) × t × 10–6 ?  | Ja elektrības patēriņu neuzskaitīs automātiski, tad varēs izstrādāt aprēķina metodiku. Katrā gadījumā aprēķina metodiku Vides investīciju fonds saskaņos atsevišķi. |
| 23. | Vai projekta iesniegumam pievienojamie datormodelēšanas programmā veiktie uzstādāmā apgaismojuma pamatojošie aprēķini var palikt angļu valodā? | Ja ir lietoti vispārpieņemtie apzīmējumi, tad nav nepieciešams veikt tā tulkojumu. Vienlaikus norādām, ka vērtēšanas komisija var lūgt iesniegt atsevišķu terminu tulkojumu gadījumā, ja radīsies neskaidrība. |
| 24. | Kāda dokumentācija jāpievieno, lai apliecinātu, ka projektā ietvertā apgaismojuma infrastruktūra ir pašvaldības bilancē, vai arī pietiek tikai ar 7.sadaļu – apliecinājumu? | Jāpievieno projekta iesnieguma veidlapas 2. pielikums, kurā ir uzskaitīti visi gaismekļi, tie identificēti un apliecināts, ka atrodas projekta iesniedzēja bilancē. |